Ζαουάντ Ζαϊρί

Ο **Ζαουάντ Ζαϊρί** (αραβικά: جواد الزاري ) είναι πρώην διεθνής Μαροκινός ποδοσφαιριστής που αγωνιζόταν ως μεσοεπιθετικός. Διακρίνεται για την εκρηκτικότητα του καθώς και για τη μεγάλη τεχνική του κατάρτιση.

## Βιογραφικό
Ο **Ζαϊρί** γεννήθηκε στις 14 Απριλίου του 1982 στην Τάζα του Μαρόκου και σε ηλικία μόλις δύο ετών μεταβεί με την οικογένειά του στην Γαλλία και συγκεκριμένα στην πόλη Μάκον. Ξεκίνησε την καριέρα του το 1997 από τα τμήματα υποδομής της γαλλικής Γκενιόν. Την περίοδο 2000/01 προωθήθηκε στην επαγγελματική ομάδα και την επόμενη σεζόν μεταγράφηκε στη Σοσό, στην οποία έγινε ευρύτερα γνωστός. Στο σύλλογο του Μονμπελιάρ έμεινε μέχρι τον Ιανουάριο του 2006, όταν και δόθηκε με τη μορφή δανεισμού στην αραβική Αλ Ιτιχάντ. Έπειτα, όμως, από σύντομο χρονικό διάστημα επέστρεψε στη Γαλλία, καθώς δεν μπόρεσε να προσαρμοστεί στις συνθήκες που επικρατούν στη Σαουδική Αραβία.

Επόμενος σταθμός της καριέρας του ήταν η πορτογαλική Μποαβίστα και έπειτα η γαλλική Ναντ, στην οποία αγωνίστηκε με την μορφή δανεισμού και αποδεσμεύτηκε κατά το φθινόπωρο του 2007 για να υπογράψει συμβόλαιο συνεργασίας με το νεοφώτιστο τότε στην Α’ Εθνική, Αστέρα Τρίπολης.

Στις 5 Μαΐου 2009 συμφώνησε να συνεχίσει την καριέρα του στον Ολυμπιακό μετά τη λήξη του συμβολαίου του με τον Αστέρα, το επικείμενο καλοκαίρι. Με τον Ολυμπιακό υπέγραψε συμβόλαιο διετούς συνεργασίας και παράλληλα του δόθηκε η ευκαιρία να αγωνιστεί για πρώτη φορά στην καριέρα του στους ομίλους του Τσάμπιονς Λιγκ. Την σεζόν 2010/11 στέφθηκε πρωταθλητής με την ομάδα του Πειραιά. Μετά από δύο έτη στον Ολυμπιακό, το 2011 υπέγραψε 6μηνο συμβόλαιο με τον Π.Α.Σ. Γιάννινα, λόγω όμως της μη ουσιαστικής προσφοράς του, έφυγε.

Το 2012 φόρεσε την φανέλα της Ανόρθωσης Αμμοχώστου. Στις 16 Ιανουαρίου 2013 συμφώνησε με την Αλ Νασρ ΣΚ στην οποία αγωνίστηκε για μικρό χρονικό διάστημα. Το 2014 επέστρεψε στην Γαλλία για λογαριασμό της Μονς ντ' Ορ Αζέργκ, ενώ το καλοκαίρι του ίδιου έτους πήρε μεταγραφή ως ελεύθερος στη Vaulx-en-Velin. Το 2015 επέστρεψε στην Ελλάδα και έγινε παίκτης της Ζακύνθου (ομάδα τότε της Β΄ Εθνικής), στην οποία έκλεισε την καριέρα του το καλοκαίρι του 2017.

## Διεθνής καριέρα
Ο Ζαϊρί είναι από το 2000 διεθνής με την Εθνική του Μαρόκου έχοντας καταγράψει 34 συμμετοχές και 10 τέρματα. Ενώ έχει συμμετάσχει και στην Ολυμπιάδα του 2000.

## Διακρίσεις
;Ολυμπιακός
* Σούπερ Λιγκ Ελλάδας: 2010-11

## Στατιστικά Καριέρας

*(μέχρι τις 28 Ιουνίου 2009)*

## Πηγές



Κατηγορία:Μαροκινοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Αστέρα Τρίπολης
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές ΦΚ Γκενιόν
Κατηγορία:Ποδοσφαιριστές Μποαβίστα
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Αλ Ιτιχάντ
Κατηγορία:Ποδοσφαιριστές Αλ Νασρ Σαλάλα
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ολυμπιακής ομάδας Μαρόκου
Κατηγορία:Μαροκινοί ποδοσφαιριστές στο εξωτερικό
Κατηγορία:Ποδοσφαιριστές στους Θερινούς Ολυμπιακούς Αγώνες 2000
Κατηγορία:Ποδοσφαιριστές Κυπέλλου Εθνών Αφρικής 2006
Κατηγορία:Ποδοσφαιριστές Α.Π.Σ. Ζακύνθου